cyanic-selkie/wikianc huggingface dataset:
Rekursjon
Rekursjon i matematikk og informatikk
Rekursjon, eller rekursiv funksjon, er i matematikk og informatikk en måte å definere en funksjon på, der funksjonen selv blir anvendt i sin egen definisjon.
Et enkelt eksempel er fakultet i matematikken, som kan defineres rekursivt som her:
Et eksempel fra informatikk er en klassebeskrivelse av Person:
Denne beskriver at en person kan foruten et tekstlig navn ha null til mange (*) barn som hver av dem er en person som igjen har navn og kanskje barn.
Rekursjon i språkvitenskap
Innen lingvistikken har naturlige språk i tillegg til å bruke slike grammatiske kategorier den viktige egenskapen at de organiserer elementer i rekursive strukturer. En substantivfrase kan inneholde en annen substantivfrase, og en bisetning kan inneholde en annen bisetning. Substantivfrasen kongen av Danmarks sønns favorittsjokolade er et eksempel på dette. Rekursjon var kjent i lingvistikken tidligere (for eksempel gjennom Jespersen), men det var først etter publiseringen av Noam Chomskys bok Syntactic structures i 1957 at man forsto rekkevidden av dette aspektet ved naturlige språk.
Niels Bredal
Niels Bredal (født på 1500-tallet, død etter 1578) var en dansk forfatter, salmedikter, rektor og munk. Han er mest kjent for å ha skrevet boken Børne Spiegel som kom ut i 1568 og regnes som Danmarks første barnebok. Boken er en samling av formaninger for god oppførsel, skrevet på rim. I 1542 ble han rektor på latinskolen i Vejle hvor han tidligere hadde vært munk i et kloster.
Bredal er representert med salmen «I Jesu navn går vi til bords» i Norsk Salmebok og i Norsk salmebok 2013.
Absolutisme
Absolutisme har to vidt forskjellige betydninger i henholdsvis filosofi og politisk teori.
Innen filosofi betyr absolutisme at det finnes et moralsk kriterium som gjelder for alle mennesker til alle tider. Det finnes faste universelle standarder. Det vil si at det finnes en eneste moralsk standard. Eksempler på filosofisk absolutisme er utilitarisme og kantianisme.
Innen statsvitenskap, statsrett og historie er absolutisme et synonym for enevelde. Betydningen stammer her fra det latinske uttrykket legibus solutus, fri fra loven, dvs. hevet over loven. Absolutisme er en styreform der all suverenitet er samlet i én person (oftest en monark). Absolutisme er i europeisk historie særlig knyttet til 1600- og 1700-tallet, da dette var en dominerende styresett. Innen statsrettslig teori var det særlig Jean Bodin og Thomas Hobbes som er kjent for å ha begrunnet hvorfor de mente enevelde var den best egnede styresett. Etter den franske revolusjon har enevelde som styreform vært i tilbakegang, og i dag er Vatikanstaten i Europa som de jure har absolutisme som styreform. Andre land som er eneveldige er Saudi-Arabia, Brunei, Oman, Qatar og Swaziland.
Norge hadde absolutistisk styreform fra 1660 til 1814.
אבסולוטיזם פוליטי Абсолютизм Апсолутизам
Inzer
Inzer (russisk: Инзер, basjkirsk: Инйәр – Injer) er en elv i Basjkortostan i Russland og er en av sideelvene til Sim. Elven starter der elvene Bolsjojgo og Malogo Inzera renner sammen. Elven er 307 kilometer lang og har et nedbørfelt på 5 380 km². Middelvannføringen er på 67,7 m³/s.
I øvre og midtre deler av nedbørfeltet finnes det karstformasjoner. Her finner man også en del gran- og furuskog, mens furu, bjørk, eik og lind finnes langs nedre deler av elven. Inzer blir blant annet benyttet til tømmerfløting.
De største sideelvene til Inzer er Tiulmen fra høyre og Siurjunziak, Basu og Askyn fra venstre.
Glorfindel
I Tolkiens verden er det to skikkelser ved navnet Glorfindel (den Gullhårede): den første var av Noldos ætt, han ble drept av en balrog ved Gondolins fall. Den andre var Elronds hærfører, og han hjalp menneskene av Arthedain, da han fordrev den øverste av Nazgûlene, heksekongen over Angmar. I Ringenes herre blir Glorfindel sendt ut av Elrond for å finne Aragorn og hobbitene, og han finner dem like ved overgangen av Bruinen. Hans hest, Asfaloth, bærer den sårede Frodo til Kløvendal.
Det at to alver av Noldos hus hadde det samme navnet virker som et avvik fra regelen om at intet alvisk navn blir brukt to ganger. Derfor kan ikke de to Glorfindlene være forskjellige personer. Det betyr at den første Glorfindelen må ha blitt gjenfødt, og ha kommet tilbake fra Mandos hall, og noe slikt har bare hent en gang før, og det var da Lúthien Tinúviel ga sin udødelighet for å redde Beren.
Lanzhou militærregion
Lanzhou militærregion (forenklet kinesisk: 兰州军区, pinyin: Lánzhōu jūnqū) er en av de syv militærregioner i Folkerepublikken Kina. Den dekker alle militære styrker (Folkets frigjøringshær) og dessuten alle væpnede polisiære styrker i Xinjiang, Qinghai, Gansu, Ningxia og Shaanxi, og dessuten Ali-området i det nordvestlige Tibet.
Beregninger fra International Institute for Strategic Studies anslår at militærregionen råder over rundt 220.000 mann.
Regionen har navn etter provinshovedstaden Lanzhou i provinsen Gansu.
Venerus – frå sans og samling II
Venerus – frå sans og samling II er et musikkalbum med Anne Karin Kaasa, utgitt i 1993.
DS «Øybuen» (1894)
DS «Øybuen» var i perioden 1913-1959 en lokalrutebåt tilhørende Det Stavangerske Dampskibsselskab, Stavanger. Før dette gikk den i perioden 1894-1913 i lokalrutefart i ytre deler av Hordaland som «Sotra».
Howard Lotsof
Lotsofs første patent, utstedt i 1985, var US Patent 4 499 096, Hurtig metode for å avbryte narkotikaavhengighets-syndrom. Det siste patentet i rekken for anvendelse av ibogain til behandling av kjemisk avhengighet var US Patent 5 152 994, Hurtig metode for å avbryte og lindre flerstoffsavhengighets-syndromer, tildelt 6. oktober 1992. Han var aktiv i promoteringen av medisinsk bruk av og videre forskning på ibogain og engasjert i å være en talsperson for kjemisk avhengighetspasienter og har blant annet forfattet ibogainpasienters rettighetsplakat. Lotsof er styremedlem i den amerikanske «National Alliance of Methadone Advocates» og president i «Dora Weiner Foundation».
Lotsof startet på begynnelsen av 90-tallet et forskningsamarbeid med den andre store, internasjonale skikkelsen innen ibogain-bevegelsen, nevrologen og farmakologen Deborah Mash. Dette samarbeidet gikk imidlertid i stå i 1997 med påfølgende rettstvist over uenigheter omkring patentrettigheter.
Runar Søgaard
Runar Devik Søgaard (født 27. juni 1967) er en norsk tidligere predikant, musikkonsulent og kjendis bosatt i Stockholm, best kjent for sitt tidligere ekteskap med den svenske artisten Carola Häggkvist.
Søgaard har gjennom det meste av sitt liv vært tilknyttet trosbevegelsen. Han har sin bakgrunn i frikirkemiljøet i Norge, og er sønn av Frank Søgaard, som var pastor ved Den Frie Evangeliske Forsamling i Oslo.
Søgaard ble først og fremst kjent gjennom sitt ekteskap med Carola Häggkvist, som han var gift med fra 1990 til 2000. Siden har han gjort en del oppsiktsvekkende ting og kommet med uttalelser som har vakt en del oppsikt i pressen. I 1995 fikk han mye presseomtale i Sverige etter å ha skutt et rådyr utenom jaktsesongen fra sitt eget soverom og i år 2001 besluttet den svenske Regjeringsretten at han for denne handlingen mistet våpenlisensen for livstid. I 2000-årene kom han i hardt vær etter å ha ytret krenkende uttalelser om Islam og Muhammed. I 2010- og 2020-årene fikk han mye omtale i forbindelse med flere dommer for økonomisk kriminalitet. Han hevder selv at han tidvis har hatt et dramatisk liv som inkluderer bilkrasj, togkrasj og flykrasj.
Søgaard har deltatt i kjendisrealityserier som Farmen kjendis i 2019 og i Camp Kulinaris i 2020.
Han ble i juni 2021 dømt til ett år og åtte måneder i fengsel for grove bokførings og skattebrudd, og slapp ut av fengselet i Storboda den 3 februar 2023. Under dette soningsoppholdet har han sultestreiket, sittet i isolat og byttet fengsel flere ganger.
Søgaard og Carola Häggkvist er foreldre til fotballspilleren Amadeus Sögaard som siden nyåret 2020 har spilt for IF Brommapojkarna.
Konserninterne transaksjoner
Konserninterne transaksjoner er et begrep innen selskapsretten som beskriver overføring av verdier mellom selskaper som står innen et konsernforhold.
Alminnelig avtalerett tilsier at selskaper har stor grad frihet til å inngå kontrakter med andre selskaper. I frittstående selskaper har selskapsledelsen i stor grad sammenfallende interesser med selskapet når det gjelder bedømmelsen av om en avtale er i selskapets interesse. I konsernforhold derimot, vil det kunne forekomme at morselskap påtvinger datterselskap avtaler som er forretningsmessig ugunstig for datterselskapet. For å legge skranker for at konsernselskapers divergerende økonomiske interesser gir seg utslag i gjentatte ensidig ulønnsomme transaksjoner, har det i norsk selskapsrett blitt innført en bestemmelse som skal føre til større grad av likhet i vurderingen av konserninterne og konserneksterne transaksjoner.
Regulering av konserninterne transaksjoner i norsk rett
Aksjelovenes § 3-9 fastslår at «transaksjoner mellom selskaper i samme konsern skal grunnes på vanlige forretningsmessige vilkår og prinsipper» og være skriftlige. Bestemmelsen kan være vanskelig å håndtere, ettersom en domstol må velge å tilsidesette selskapsledelsens skjønn for hva som er en tilstrekkelig forretningsmessig begrunnelse. Dersom konsernledelsen bruker sin innflytelse til fritt å fastsette pris og volum på salg av goder internt i konsernet, vil det økonomisk sett ha samme effekt som om utdele utbytte (dvs. omgåelse av aksjelovenes kap. 8). § 3-9 vil dermed kunne brukes til å bremse konserner fra å foreta verdioverføringer som ikke er i det enkelte konsernselskaps interesse. Dette kan bla. begrunnes med minoritetsvern (i datterselskaper som ikke er heleide), og å legge en demper på bruk av «kunstig» internprising. Bestemmelsen setter derfor opp rammer for under hvilke vilkår det kan drives konsernledelse.
Konserinterne transaksjoner i europeiske lands rett
Prinsippene for hvilke vilkår som må være oppfylt for at konserninterne transaksjoner skal være lovlig er drøftet innen den såkalte Rozenblum-doktrinen.
Paralogisticus
Paralogisticus er en slekt av biller som tilhører familien trebukker (Cerambycidae).
Utseende
Middelsstore (15-19 millimeter), slanke, blanke, brunlige trebukker. Antennene er tynne, betydelig lengre enn kroppen. Hodet er fremstrakt. Pronotum er firkantet, med en skarp tann på hver side. Dekkvingene er jevnbrede. Beina er middels lange, tynne.
Utbredelse
Artene er endemiske for Madagaskar.
Nahuatl
Nahuatl (IPA: ), også kalt aztekisk eller meksikansk, er et språk, eller en gruppe uto-aztekiske språk, som snakkes av i overkant av 1,5 millioner mennesker i Mexico. På spansk staves det náhuatl, mens det i noen rettskrivningsnormer for nahuatl staves nawatl. I den meksikanske «loven om språklige rettigheter» regnes nahuatl som et «nasjonalspråk» med samme «verdi» som spansk og Mexicos øvrige indianske språk.
Nahuatl har blitt snakket i det sentrale Mexico i alle fall siden 600-tallet e.Kr. Aztekerne snakket en variant av språket som nå er kjent som klassisk nahuatl. Nahuatl var hovedspråket i det aztekiske riket fra 1200-tallet fram til dets fall 13. august 1521. Europeiske misjonærer brukte språket i flere år etter for å kommunisere med de innfødte innbyggerne, og tok det også med seg til områder hvor det opprinnelig ikke ble snakket nahuatl. Da det latinske alfabetet ble innført, ble nahuatl også et litterært språk, og det ble skrevet et stort antall krøniker, poetiske verker, administrative dokumenter og grammatikker på nahuatl på 1500- og 1600-tallet. Nahuatl er i dag det nest mest brukte språket i Mexico etter spansk.
Nahuatl har en kompleks morfologi, og regnes som et polysyntetisk og agglutinerende språk. Språket er en del av det mesoamerikanske språkområdet, og har blitt påvirket av andre mesoamerikanske språk gjennom flere hundre år. En rekke ord fra nahuatl har blitt tatt opp i spansk og deretter lånt inn til hundrevis av andre språk. Av ord i den norske ordboken stammer blant annet «tomat», «sjokolade», «avokado» og «kakao» fra nahuatl.
Den førkolombiske perioden
Undersøkelser av arkeologiske, etnohistoriske og lingvistiske data tyder på at tidlige nahuiske språk bevegde seg inn til det sentrale Mexico fra ørkenområdene nord i landet i form av folkevandringer, sannsynligvis i flere bølger. Før de nådde fram til det sentralmeksikanske platået, oppholdt disse tidlige prenahuiske gruppene seg sannsynligvis en periode i kontakt med talere av de coracholiske språka (cora og huichol) i det nordvestlige Mexico. Tidligere har forskerne antatt at innbyggerne i Teotihuacán, en kultur som blomstret ca. 100–500 e.Kr., var nahuatltalere, og nylig publisert forskning tyder på at dette kan ha noe for seg. Ifølge den gjeldende forståelsen vår av nahuatls forhistorie, ankom imidlertid protonahuatltalere den mesoamerikanske regionen en gang rundt 500 e.Kr., altså på slutten av Teotihuacáns periode. I Mesoamerika kom nahuaene i kontakt med talere av mayiske, otomangueanske og mixe-zoqueanske språk som hadde levd sammen i flere tusen år, og som sammen dannet det mesoamerikanske språkområdet. De tidlige nomadiske nahuaene tok til seg mye av den mesoamerikanske kulturen, noe som gjorde at protonahuatl utviklet trekk som lignet de andre mesoamerikanske språkene. Disse trekkene, som er felles for alle variantene av nahuatl, men som ikke fins i andre uto-aztekiske språk utenfor Mesoamerika, dateres til å stamme fra denne perioden. Eksempler på slike trekk er importord eller lånord, bruken av relasjonelle substantiv og en type possessivkonstruksjon som er typisk for mesoamerikanske språk.
Den første gruppen som skilte seg fra hovedgruppen av protonahuatltalere var pochutekerne, som slo seg ned langs stillehavskysten i Oaxaca, kanskje så tidlig som 400 f.Kr., og disse kom derfor til Mesoamerika noen hundre år før de andre nahuaene. Man tror at de første folkevandringene førte til utviklingen av dagens perifere dialekter, hvorav noen er relativt konservative og ikke viser tegn til stor påvirkning fra de sentrale dialektene. Noen nahuiske grupper dro sørover langs den sentralamerikanske istmusen, så langt ned som til El Salvador og Panama. Disse ble forfedrene til talerne av pipil-dialekten. I det sjuende århundret tok nahuaene makten i det sentrale Mexico, hvor de også inntok områder som tidligere var okkupert av talere av oto-mangueanske, totonakiske og huastekiske språk. Den toltekiske kulturen i Tula, som dominerte i det sentrale Mexico rundt det tiende århundret, antar man snakket nahuatl, og trekk fra de sentrale dialektene spredte seg med de epi-toltekiske folkevandringene.
På 1000-tallet dominerte nahuatltalere i Mexicodalen og i flere andre områder, med viktige sentre i blant annet Azcapotzalco, Colhuacan og Cholula. Stadige folkevandringer av nahuaer fra nord fortsatte helt til den postklassiske perioden. I en av de siste av disse folkevandringene til Mexicodalen slo gruppen seg ned på en øy i Texcocosjøen, og begynte å legge under seg de nærliggende folkegruppene. Denne gruppen var mexica, som i løpet av de neste tre århundrene grunnla et rike med hovedsete i Tenochtitlan. Deres politiske og lingvistiske innflytelse nådde helt til Mellom-Amerika, og det er godt dokumentert at hos flere ikke-nahuiske etniske grupper, blant annet k'iche'-mayaene, ble nahuatl et prestisjespråk som ble brukt i langdistansehandel og ble snakket av eliten i samfunnet.
Konsern
Konsern er en selskapsrettslig betegnelse for en sammenslutning av selvstendige selskaper til en økonomisk enhet. Konsernforhold oppstår når et selskap («morselskap») har ”bestemmende innflytelse” over ett eller flere andre selskaper («datterselskap»). Vilkåret for bestemmende innflytelse er enten at morselskapet har kontroll over stemmeflertall (mer enn 50%) på datterselskapets generalforsamling, eller har kontroll over flertallet i datterselskapets styre. I de fleste praktiske tilfeller er de to kriteriene sammenfallende, i det aksjeflertall i utgangspunktet medfører styreflertall. Vilkåret om "bestemmende innflytelse" er felles for aksjelovene og andre særlover som opererer med egen konserndefinisjon på sitt område (selskapsloven, regnskapsloven og statsforetaksloven), men både skatteloven og merverdiavgiftsloven har andre definisjoner.
Nahuatl
Kolonitida
Da spanjolene ankom i 1519 snudde situasjonen seg for nahuatl og et nytt språk ble dominant. Fordi spanjolene allierte seg med nahuatltalere fra Tlaxcala og senere med aztekerne, fortsatte imidlertid nahuatl å spre seg i Mesoamerika i tiårene etter erobringen, da spanske ekspedisjoner med tusener av nahuiske soldater marsjerte nordover og sørover for å erobre nye territorier. Jesuittiske misjoner i det nordlige Mexico og det sørvestlige USA hadde ofte med seg tlaxcaltekiske soldater for å beskytte misjonærene. Blant annet ble et tlaxcaltekisk samfunn 14 år etter at den nordøstlige byen Saltillo ble grunnlagt i 1577, flyttet til en nærliggende landsby, San Esteban de la Nueva España, for å dyrke jorda. Spanske erobringer sør i Mexico hadde også ofte med seg tlaxcaltekere eller andre nahuatltalende allierte.
Som et ledd i misjoneringen, introduserte medlemmer av flere kristne ordener (hovedsakelig fransiskanerne, dominikanerne og jesuittene) det latinske alfabetet for nahuaene, som lærte å lese og skrive både på spansk og på deres eget språk. I løpet av de første tjue åra etter spanjolenes ankomst, hadde man begynt å skrive tekster på nahuatl med latinske bokstaver. Læringsinstitusjoner ble også opprettet i denne perioden, blant annet Colegio de Santa Cruz de Tlatelolco, som ble opprettet i 1536. Der ble det gitt undervisning både i indianske og klassiske europeiske språk til både indianere og prester. Grammatikermisjonærer skrev grammatikker for indianske språk til bruk for prestene. Den første grammatikken for nahuatl, av Andrés de Olmos, ble utgitt i 1547, tre år før den første grammatikken for fransk. I 1645 hadde ytterligere fire grammatikker blitt utgitt: en av Alonso de Molina i 1571, en av Antonio del Rincón i 1595, en av Diego de Guzman i 1642 og en av Horacio Carochi i 1645. Den sistnevnte blir i dag regnet som den viktigste grammatikken for nahuatl som noen gang er skrevet.
I 1570 erklærte Filip II av Spania at nahuatl skulle bli det offisielle språket i koloniene i Ny-Spania. Dette skulle forenkle kommunikasjonen mellom spanjolene og de innfødte Dette førte til at de spanske misjonærene måtte lære nahuatl til indianere som hadde andre indianske språk som morsmål, så langt sør som i Honduras, Guatemala og El Salvador. På 1500- og 1600-tallet ble klassisk nahuatl brukt som litterært språk, og et stort tekstkorpus fra denne perioden eksisterer den dag i dag. Tekster fra denne perioden omfatter historiske tekster, krøniker, poesi, teaterstykker, kristne kanoniske verker, etnografiske beskrivelser og en stor mengde administrative dokumenter. Spanjolene godtok en stor grad av selvstyre i indianske landsbyer i denne perioden, og i mange nahuatltalende landsbyer var nahuatl i praksis det administrative språket både skriftlig og muntlig. En stor mengde litteratur på nahuatl ble skrevet i denne perioden, blant annet Den florentinske kodeksen, et tolvbinds kompendium om aztekisk kultur satt sammen av fransiskaneren Bernardino de Sahagún; Crónica Mexicayotl, en krønike om den kongelige arverekken i Tenochtitlan av Fernando Alvarado Tezozómoc; Cantares Mexicanos, en samling sanger på nahuatl; en nahuatl-spansk/spansk-nahuatl-ordbok av Alonso de Molina; og Huei tlamahuiçoltica, en beskrivelse på nahuatl av da Jomfruen av Guadalupe viste seg.
Konsern
Definisjon av konsern i norsk rett
Kriteriene for at det foreligger konsernforhold kan enten oppfylles gjennom aksjeeierskap eller gjennom avtale.
Kriteriene kommer også til anvendelse på eierskapskjeder, slik at for eksempel såkalte datter-datterselskaper som i sin tur er eid av et morselskaps datterselskap tilhører samme konsern som morselskapet. Eksempler på konsernforhold som oppstår av andre grunner enn aksjemajoritet er dersom aksjonæravtale eller avtale med selskapet sikrer styreflertall. Dette kan skyldes at styrerepresentasjon stilles som krav for ytelse av kreditt. Begrepene konsern, mor- og datterselskap er legaldefinert i [asl/asal §1-3].
Nahuatl
Kolonitida
Det ble skrevet grammatikker og ordbøker for de indianske språkene i hele kolonitiden, men kvaliteten var best i begynnelsen av perioden og avtok mot slutten av 1700-tallet. Munkene fant ut at det i praksis var umulig å lære seg alle indianske språk, og begynte å konsentrere seg om nahuatl. I en periode var den lingvistiske situasjonen i Mesoamerika relativt stabil, men i 1696 forbød Karl II bruken av alle andre språk enn spansk i det hele det spanske imperiet. I 1770 utstedte han en kjennelse som gjorde slutt på nahuatl som litterært språk.
Konsern
Definisjon av konsern i norsk rett
Mens andre selskapsformer oppstår ved formell stiftelse, oppstår konsernforhold automatisk i det kriteriene i aksjelovenes §1-3 er oppfylt. Konsernforhold bærer preg av å være en tilstand en gruppe selskaper kan være i, snarere enn en formell selskapsform.
En konsernrelasjon mellom to selskaper kan opphøre på tre måter: Enten ved at morselskapet mister den "bestemmende innflytelsen" (aksjenedsalg og lignende) det hadde, ved selskapsavvikling, eller ved fusjon (aksjelovenes kap.13).
Egenskaper ved konserner
Ved et selskaps bestemmende innflytelse i et annet vil det funksjonelt gå i retning av å fungere som en organisatorisk og økonomisk enhet.
Noen av aksjelovens konsernbestemmelser stadfester ”føderale” trekk ved konsernet. Dvs. at morselskapets dominerende stilling utdypes rettslig. Et eksempel på dette er reglene om konsernintern opplysningsplikt. Annen konsernregulering medvirker til ”konføderative” egenskaper, i og med at de tar sikte på å legge skranker på majoritetseiernes kompetanse. Et eksempel på at "stakeholder" -interesser er gitt forrang, er reglene for ansatterepresentasjon på konsernnivå. Mange av konsernreglene bærer preg av å være laget for å hindre at konsernrelasjoner brukes til å omgå alminnelige selskapsrettslige bestemmelser. Andre grunnleggende konsernspørsmål er ennå ikke avklart. Et tilfelle av det sistnevnte er spørsmålet om det er det enkelte konsernselskap eller konsernet sine interesser som skal legges til grunn ved bedømmelse av om konserninterne transaksjoner er forretningsmessig fundert (denne problemstillingen drøftes ofte som «Rozenblum-doktrinen»).
Eksterne lenker
Società consociata
Nahuatl
Moderne tid
De siste århundrene har situasjonen til de indianske språkene blitt stadig mer ustabil, og antall talere av så å si alle indianske språk har sunket. Selv om det totale antallet nahuatltalere faktisk har steget de siste hundre årene, har prosentandelen av indiansk befolkning blitt marginal i Mexico. I 1895 ble nahuatl snakket av over 5 % av den meksikanske befolkningen. I 2000 hadde denne andelen falt til 1,49 %. På grunn av denne nedgangen kombinert med den store utflyttingen fra landsbygda til større byer og til USA, advarer noen lingvister om at språket kan dø ut. I dag snakkes nahuatl mest på landsbygda av fattige indianske jordbrukere.
Siden starten av 1900-tallet fram til nylig fokuserte utdanningsmyndighetene i Mexico på «hispanifisering» av de indianske samfunnene og underviste dem kun på spansk. Resultatet av dette er at det i dag ikke fins noen gruppe nahuatltalere med et generelt høyt nivå på skriftlig nahuatl, mens nivået deres på spansk også ligger mye lavere enn det nasjonale gjennomsnittet. Nahuatl snakkes allikevel av nærmere halvannen million mennesker, hvorav 14,9 % er enspråklige. Nahuatl som helhet er ikke umiddelbart truet, men noen av variantene står i stor fare for utryddelse, mens andre døde ut på slutten av 1900-tallet.
Nylige vedtak fra den meksikanske regjeringen har krevd etablering av tospråklige skoler hvor i alle fall en del av undervisningen skal foregå på nahuatl. Selv om det fremdeles er problemer, blant annet mangel på lesebøker på enkelte varianter av nahuatl, er man i det minste på vei mot bedre leseferdigheter på nahuatl og mer utbredt bruk av språket i skriftlig form. Ley General de Derechos Lingüísticos de los Pueblos Indígenas («Den generelle loven om de indianske folkas lingvistiske rettigheter»), som ble vedtatt 13. mars 2003, godkjenner alle indianske språk i Mexico, inkludert nahuatl, som «nasjonalspråk», og gir indianske folk rettigheten til å bruke språkene på alle områder i det offentlige og det private liv. Myndighetene sponser også kringkasting på nahuatl på CDIs radiostasjoner.
I februar 2008 startet guvernøren i Mexico by, Marcelo Ebrard, en kampanje for at alle offentlig ansatte, deriblant politikerne selv, skal lære nahuatl. Ebrard uttalte at han ville fortsette å institusjonalisere nahuatl, og at det er viktig for Mexico å huske sin historie og sin tradisjon.
Metal Gear
Metal Gear er en spillserie bestående av action-eventyr- og snikespill laget av Hideo Kojima og utviklet av Konami (og Kojima Productions, Hideo Kojimas eget spillutviklerteam som er underlagt Konami). Det første spillet, Metal Gear, ble utgitt i 1987 til MSX2. Metal Gear-universet dekker nå en rekke spill som foregår i samme tid, og gjerne med karakterer som er med i flere av dem. De går under tre ulike titler, men er alle en del av samme spillserie; Metal Gear, Metal Gear Solid og Metal Gear Rising. I de aller fleste Metal Gear-spillene er Solid Snake protagonist, men det finnes noen få unntak. For eksempel i Metal Gear Solid 3: Snake Eater, Metal Gear Solid V: Ground Zeroes og Metal Gear Solid V: The Phantom Pain er Big Boss protagonist, og i Metal Gear Solid 2: Sons of Liberty og Metal Gear Rising: Revengeance er Raiden protagonist. I det aller første spillet, Metal Gear, tar man kontroll over Solid Snake, og hans oppdrag går ut på å finne supervåpenet Metal Gear, en gående stridsvogn med to bein som har evnen til å fyre av atomvåpen. Flere oppfølgere har blitt utgitt til mange ulike konsoller på bakgrunn av etterspørsel fra fans. Oppfølgerne har utvidet plottet fra det opprinnelige spillet i stor grad, og mange nye allierte og fiendtlige karakterer har blitt lagt til, og det har også kommet et par spill som har utforsket hendelsene før det opprinnelige Metal Gear-spillet. Disse forløperne utforsker gjerne fortiden til ulike karakterer i spillserien også.
Nahuatl
Utbredelse
Nahuatl snakkes først og fremst i de sentrale delene av Mexico. Delstatene Puebla og Veracruz har de største befolkningene. Her fins det et sammenhengende og forholdsvis stort område i nordlige Puebla og i de vestlige delene av sentrale Veracruz, sentrert rundt Sierra Madre Oriental-fjellene, hvor nahuatl holder stand overfor spansk språk. Sentrale delstater som Estado de México, Guerrero, Tlaxcala, Hidalgo og San Luis Potosí har også en betydelig nahuatltalende befolkning.
Metal Gear
Serien er kjent for å være en pionér innenfor snikespill-sjangeren. Andre særegne trekk ved serien er de lange filmsekvensene, de intrikate historielinjene, den ukonvensjonelle humoren og den dyptgående utforskningen av politiske og filosofiske temaer.
Metal Gear
Under tittelen Metal Gear ble det gitt ut to spill. Spill nummer tre i serien går under navnet Metal Gear Solid, men er like fullt en direkte oppfølger til Metal Gear 2. Historien fra Metal Gear-spillene avsluttes i Metal Gear Solid 4. Oppfølgerne Metal Gear Solid V Ground Zeroes og Metal Gear Solid V The Phantom Pain har etterfulgt nummer 4 i serien.
Solid Snake må infiltrere den befestede staten Outer Heaven for å ødelegge Metal Gear, en tobeint, gående stridsvogn som kan utskyte atomvåpen. Han får god hjelp av Big Boss og flere folk fra en motstandsgruppe, men det viser seg til slutt at han helt fra starten av har blitt forrådt av en godt bekjent, og at planen var at han skulle feile.
Nahuatl
Utbredelse
I hele Mexico snakkes nahuatl av rundt 1,54 millioner mennesker, hvorav cirka 200 000 er enspråklige. Kvinner utgjør nærmere to tredjedeler av de som kun snakker ett språk. Delstaten Guerrero har den høyeste andelen enspråklige nahuatltalere, beregnet til 24,8 % i 2000. Andelen enspråklige nahuatltalere i andre delstater ligger på rundt 5 %.
Metal Gear
Metal Gear 2: Solid Snake
Solid Snake må infiltrere Zanzibarland, et tungt godt forsvart territorium i Sentral-Asia for å redde en kidnappet vitenskapsmann og ødelegge Metal Gear D, en ny Metal Gear. Hendelsene i dette spillet foregår fire år etter hendelsene i Metal Gear.
Nahuatl
Klassifisering
Terminologien som brukes for å beskrive variantene av nahuatl er inkonsekvent. Ordet nahuatl kommer selv fra nahuatl, og stammer antakeligvis fra ordet nāwatlahtolli som betyr «klart språk». Språket ble tidligere kalt aztekisk fordi det ble snakka av aztekerne, som ikke kalte seg selv aztekere, men mexica. Språket sitt kalte de mexicacopa. I dag brukes begrepet «aztekisk» sjeldent for de moderne variantene av språket, men det brukes av og til når man beskriver språket som en undergruppe av den uto-aztekiske familien (en gruppe som også ofte kalles «nahuisk»). «Generell aztekisk» brukes av noen lingvister for å referere til både de tidligere og de moderne variantene av nahuatl (som da ekskluderer pochutekisk).
Metal Gear
Metal Gear Solid
Metal Gear Solid-serien består hovedsakelig av fire spill. Organisasjonen «the Patriots» spiller en viktig rolle i denne historielinjen, og det er mange karakterer som er med i flere av spillene. Metal Gear Solid 3: Snake Eater er en forløper, og man følger Big Boss i 1964 under den kalde krigen. Her møter man flere karakterer som spiller en viktig rolle i de andre Metal Gear Solid-spillene, og spillet klargjør flere aspekter av forløpet til hendelsene i de andre spillene.
Nahuatl
Klassifisering
Nahuatltalerne selv refererer ofte til språket sitt som enten mexicano eller et ord som er avledet fra mācehualli, som betyr «vanlig». Et eksempel på det siste er tilfellet med nahuatl fra Tetelcingo i Morelos, hvor talerne kaller språket sitt for mösiehuali̲. Pipil-folket fra El Salvador kalte ikke språket sitt for pipil, som de fleste lingvister gjør, men nawat. Nahuaene fra Durango kaller språket sitt for mexicanero. Nahuatltalere fra Tehuantepec-eidet kaller språket for mela'tajtol («det rette språket»). Enkelte samfunn bruker nawatl eller nawat som navn på språket sitt, selv om dette ser ut til å være en nylig innovasjon. Lingvister identifiserer ofte variantene av nahuatl ved å legge til navnet fra landsbyen eller området hvor varianten snakkes (for eksempel «Nahuatl fra Acaxochitlan»).
Slektskap
Nahuatl tilhører den uto-aztekiske språkfamilien, som er en av de største og mest studerte språkfamiliene i Amerika. Nahuatl-variantene og det utdødde språket pochutekisk er de eneste medlemmene i den «aztekiske» eller «nahuiske» undergruppa av uto-aztekisk. Inndelingen av de ulike nahuiske dialektene eller språkene har vært diskusjonstema de siste femti årene.
Metal Gear
Metal Gear Solid
Spillets handling er lagt til 21.-27. februar 2005, seks år etter hendelsene i Metal Gear 2: Solid Snake. Solid Snake blir tvunget ut av pensjonen for å infiltrere en kjernefysisk våpenfabrikk og nøytralisere den. Fabrikken ligger på en øy sørvest for Alaska i Beringhavet, og går under kodenavnet «Shadow Moses». Hendelsene fra dette spillet blir senere kjent som «Shadow Moses»-hendelsene, og blir stadig referert til i de senere spillene.
Nahuatl
Dialekter
Det finnes et stort antall varianter av nahuatl. Mange av variantene regnes ofte som egne språk, og har blant annet fått sine egne ISO-koder. Nahuatl blir imidlertid sett på og omtalt som ett språk utenfor forskningsmiljøet og i undervisningssammenheng, hvor alle variantene vanligvis kun blir regnet som dialekter av ett og samme språk. Ettersom det er snakk om to dialektkontinuum uten klare grenser, kan nahuatl deles opp i et nesten uendelig antall varianter. Den første som delte inn nahuatl i dialektområder var lingvisten Juan Hasler. Inndelingen som brukes av de fleste i dag, er gjort av Yolanda Lastra Det ene store dialektområdet kaller hun sentrale dialekter, og det andre kaller hun perifere dialekter. De perifere dialektene deles igjen inn i tre underområder: vestlig periferi, østlig periferi og la Huasteca. Hypotesen går ut på at talerne av de perifere dialektene var de første nahuatltalerne som ankom Mesoamerika, og at disse derfor har bevart noen arkaiske trekk. Talerne av de sentrale dialektene ankom senere. En alternativ inndeling er gjort av Una Canger. Hun regner ikke la Huasteca-nahuatl som en egen gruppe, og klassifiserer disse variantene som varianter av sentral nahuatl. Lastras detaljerte inndeling er følgende:
Metal Gear
Metal Gear Solid 2: Sons of Liberty
Metal Gear Solid 2: Sons of Liberty foregår fire år etter hendelsene i Metal Gear Solid. Raiden, en ung agent for en organisasjon han tror er FOXHOUND, blir sendt til «Big Shell»-fasilitetene for å redde presidenten og stanse terrorgruppen «Sons of Liberty». Her avslører han en stor konspirasjon konstruert av «the Patriots», en maktsterk organisasjon som ikke skyr noen midler, og det er vanskelig for Raiden å vite hvem han kan stole på. Er Solid Snake lederen av Sons of Liberty, eller døde han for to år siden?
Nahuatl
Dialekter
Mange varianter av nahuatl har dødd ut eller vil dø ut om kort tid. To av de mest kjente er klassisk nahuatl, som ble snakket i det som i dag er Mexico by og områdene rundt, som inkluderer deler av Estado de México, Morelos, Tlaxcala og Hidalgo; og nahuatl pipil, som ble snakket i den førkolombiske nasjonen Cuzcatlán, som i dag er El Salvador og en del av Nicaragua. Det ble i 1987 registrert 20 talere av nahuatl pipil.
Metal Gear
Metal Gear Solid 3: Snake Eater
Metal Gear Solid 3: Snake Eater er satt til år 1964, og følger CIA-agent Naked Snake på oppdrag bak Sovjetunionens grenser. Naked Snake må ødelegge et supervåpen, drepe en amerikansk avhopper og stanse en sovjetisk oberst og hans lovløse fraksjon for å rette opp i forholdet mellom USA og Sovjet, som nå er på krigens rand.
Nahuatl
Historiske endringer
Nahuatl defineres som en undergruppe av uto-aztekisk ettersom alle variantene har gjennomgått en rekke felles endringer fra det uto-aztekiske protospråket etter at de opprinnelige talerne av nahuatl skilte seg fra hovedgruppa av talere av uto-aztekiske språk. Disse endringene, som skjedde i alle nahuatlvariantene, er grunnlaget for rekonstruksjonen av protonahuisk, som alle variantene av nahuatl har utviklet seg fra.
Metal Gear
Metal Gear Solid 4: Guns of the Patriots
Metal Gear Solid 4: Guns of the Patriots er satt til år 2014, ni år etter hendelsene i Metal Gear Solid og fem år etter hendelsene i Metal Gear Solid 2: Sons of Liberty. Spillet fortsetter historien etter hendelsene i Sons of Liberty, og tar oss dypere inn i historien om organisasjonen «the Patriots». Her møter Snake blant annet Liquid Ocelot, en gammel erkefiende, som er ute etter å ødelegge «the Patriots» og ta over deres verdensomspennende systemer. I tillegg får man møte Raiden, som vender tilbake som en kyborg-ninja.
Nahuatl
Historiske endringer
Tabellene nedenfor viser fonemene i klassisk nahuatl, som et eksempel på en variant av nahuatl. Flere moderne varianter har gjennomgått endringer fra protonahuisk som har resultert i andre fonemer enn disse. For eksempel er det enkelte varianter som ikke har -fonemet, som var veldig vanlig i klassisk nahuatl. I disse variantene har fonemet i stedet endret seg til, som for eksempel i nahuatl fra Istmus-Mecayapan og nahuatl pipil, eller til , som i nahuatl fra Pómaro-Michoacán. Mange varianter skiller ikke lenger mellom korte og lange vokaler. Noen har intrudusert helt nye vokaler for å kompensere for dette, blant annet nahuatl fra Tetelcingo, mens andre har utviklet ulike tonelag, deriblant nahuatl fra Oapan i Guerrero. Mange moderne varianter har introdusert nye fonemer som /b, d, g, f/, på grunn av påvirkning fra spansk.
Metal Gear
Metal Gear Solid: Peace Walker
Metal Gear Solid: Peace Walker er satt ti år etter hendelsene i Metal Gear Solid 3: Snake Eater. Spillet handler om Big Boss og Kazuhira Miller (senere kjent som Master Miller i Metal Gear 2: Solid Snake og det første Metal Gear Solid-spillet) som driver en liten privat militærgruppe ved navn Militaires Sans Frontières (ofte bare kalt MSF). En universitetprofessor og hans elev bestiller dem til å drive en uidentifisert hær ut av Costa Rica. Big Boss er i utgangspunktet skeptisk til oppdraget, helt til han hører en kassett som antyder at hans døde mentor The Boss kan være i live i Costa Rica.
Nahuatl
Lyder
* Det glottale fonemet (kalt «saltillo») forekommer kun etter vokaler. I mange moderne dialekter uttales det [h], men i andre moderne dialekter og i klassisk nahuatl er det en glottal plosiv [].
Metal Gear
Metal Gear Solid V: Ground Zeroes
Metal Gear Solid V: Ground Zeroes foregår noen måneder etter Metal Gear Solid: Peace Walker, og er en introduksjon til gameplay-mekanikken i Metal Gear Solid V: The Phantom Pain. Big Boss blir sendt til en amerikansk base i Cuba ved navn Camp Omega for å redde Chico og Paz fra fangenskap. En mystisk gruppe ved navn XOF er involvert i kidnappingen, og kan ha en kobling til den enigmatiske Cipher-gruppen.
Nahuatl
Allofoni
I de fleste variantene av nahuatl er det relativt få allofoner. I flere varianter blir de stemte konsonantene ofte ustemte i slutten av ord og sammen med andre konsonanter: /j/ blir til //, /w/ blir til [h] eller og /l/ blir til []. I noen varianter blir den første konsonanten i nesten alle konsonantgrupper til [h]. Noen varianter har produktiv lenisjon av ustemte konsonanter til deres stemte variant mellom vokaler. Nasalene blir vanligvis assimilert til artikluasjonsstedet til den etterfølgende konsonanten. Den ustemte laterale frikativen assimileres etter /l/ og uttales [l].
Metal Gear
Metal Gear Solid V: The Phantom Pain
Metal Gear Solid V: The Phantom Pain foregår ni år etter Metal Gear Solid V: Ground Zeroes. Big Boss våkner opp fra et koma etter angrepet på Mother Base. Han blir angrepet av XOF, den samme gruppen som ødela basen hans. Han blir etter hvert gjenforent med sin gamle partner, Revolver Ocelot, som forteller han at de må redde Kazuhira Miller og bygge opp en ny militærgruppe for å slå tilbake mot Cipher, og avslutte krigen en gang for alle.
Nahuatl
Vokallengde
I de fleste variantene av nahuatl skilles det mellom lange og korte vokaler. Dette markeres av og til i skriften, men ikke i alle ortografier. Det er få tilfeller av ord som har to forskjellige betydninger avhengig av om en vokal uttales lang eller kort, men de fins, for eksempel: mētztli «måne» og metztli «bein», eller motlātia «han/hun gjemmer seg» og motlatia «han/hun brenner seg» (dette og følgende eksempler er fra la Huasteca-nahuatl). I de aller fleste ord er vokalen i siste stavelse kort. Et unntak er stavelser som ender på saltillo. Stavelsene tik, nik og xik har alltid kort vokal, uansett hvor i ordet de befinner seg.
Metal Gear
Metal Gear Rising
Så langt har det kun kommet ett spill under tittelen Metal Gear Rising, og det er enda uvisst hvordan det vil bli videre.
For en neve dollars
For en neve dollars ble Leones kommersielle gjennombrudd, og gjorde samtidig den unge amerikaneren Clint Eastwood, som spilte hovedrollen som den tøffe, lakoniske, navnløse antihelten, til verdensstjerne. På tilsvarende måte fikk filmkomponisten Ennio Morricone sin første internasjonale suksess med slående og stilskapende musikk.
Metal Gear
Metal Gear Rising: Revengeance
Hendelsene i Metal Gear Rising: Revengeance finner sted fire år etter hendelsene i Metal Gear Solid 4: Guns of the Patriots, altså i år 2018. Raiden er protagonisten i dette spillet, og det er også det første spillet i serien som Konami ikke har utviklet og hvor Hideo Kojima ikke har en sentral rolle i utviklingen.
Nahuatl
Doble konsonanter
I enkelte ord forekommer det doble konsonanter. Den vanligste er ll, som man finner i for eksempel kalli «hus». De doble konsonantene uttales som de enkle, men med større trykk med tunga, og er noe lengre enn de enkle. Når en konsonant er dobbel tilhører den to ulike stavelser. For eksempel er stavelsene i ordet kimmaka «han/hun gir dem» de følgende: kim-ma-ka. Fem av konsonantene fordobles aldri: []/[], [], [], [] og [].
For en neve dollars
Handling
En ensom navnløs rytter (spilt av Clint Eastwood) ankommer den lille mexicanske byen San Miguel nær grensen til Arizona i 1872. Det er dødsstille i byen, men et barn løper tvers over gaten og roper på sin mor. Det er en spent og mystisk stemning, og snart blir det klart at dette skyldes to brutale bander som holder byen i et jerngrep. Joe blir snart innblandet i rivaliseringen og velger å ta opp kampen ved å spille bandene ut mot hverandre.
Nahuatl
Stavelser
Stavelsene i nahuatl kan ha de fire følgende strukturene (hvor V står for vokal og C står for konsonant):
For en neve dollars
Om filmen
Filmen representerte på mange måter et veiskille for western-sjangeren. Den skilte seg først og frem ut med sin brutalitet, og heltens hensikter og moral var ikke egnet for etterfølgelse. Det var ikke lenger så tydelig hvem de gode og de onde var, slik som i tradisjonelle amerikanske westernfilmer.
Nahuatl
Stavelser
Ordsammendragning, som forekommer når en lyd faller bort ved sammensetning av to enkle stavelser, fører til mer komplekse stavelser. Et eksempel er ordet for «mange», som opprinnelig består av stavelsene mi-ya-keh (CV-CV-CVC), men hvor y-en (fonemet ) forsvinner, og gir resultatet mia-keh (CVV-CVC). Diftongen ia oppstår på grunn av sammenslåinga av to stavelser som opprinnelig ikke inneholdt noen diftong. Disse diftongene er imidlertid sjeldne. Når en y faller bort mellom en i og en a er det vanligste at disse to vokalene forblir i hver sin stavelse uten å danne en diftong. Et eksempel er ki-mik-ti-ya (CV-CVC-CV-CV) «mange», som blir til ki-mik-ti-a (CV-CVC-CV-V) når y-en faller bort.
For en neve dollars
Om filmen
Det meste av filmen ble innspilt i Andalucía i Spania.
Filmen ble svært godt mottatt av kritikerne, noe som gjenspeiles i at den har fått 98% på Rotten Tomatoes.
Nahuatl
Stavelser
En kan forsvinne mellom  og, men disse to vokalene danner aldri en diftong. For eksempel blir ko-watl (CV-CVC) «slange» til ko-atl (CV-VC).
For en neve dollars
Om filmen
Aftenpostens anmelder skrev: «Det er lenge siden vi har sett en western som er ladet med så fortettet dramatikk». Han gav også ros til Eastwoods rolletolkning. Anmelderen på nettstedet CINERAMA gav den terningkast seks i 2005 og skrev: «Alt i alt, så må man bare gi seg ende over og nyte denne flotte filmen fra ende til annen».
Nahuatl
Stavelser
Foran uttales  av og til som. Dette fører til at det virker som om ordet inneholder diftongen io, noe som ikke er tilfellet. Et eksempel på dette er teopan «kirke», som av og til uttales tipoan.
For en neve dollars
Om filmen
Filmen har i alt innbrakte $11 millioner på kino i USA, ca. $14 millioner i Italia (1964–71) og ca. $7 millioner i Spania. Den ble sett av 3,3 millioner i Spania.
Nahuatl
Stavelser
To konsonanter kan komme etter hverandre, men aldri innen samme stavelse. Tre eller flere konsonanter etter hverandre forekommer aldri. Konsonantene ch, ku, tl og tz er enkle konsonanter, selv om de skrives med to tegn.
For en neve dollars
Om filmen
Filmen ble i første omgang forbudt i Norge, men etter en del klipp ble den tillatt. Først ble ca. 200 meter klippet vekk av distributøren, siden ble ytterligere 80-90 meter klippet vekk av Statens filmkontroll.
Nahuatl
Trykk
I de fleste ordene på nahuatl faller trykket på nest siste stavelse (f. eks. awakatl «avokado»). Det fins også noen få ord med trykket på siste stavelse (f. eks. kehni «slik»). I Tehuacándalen og i Sierra de Zongolica snakkes det varianter av nahuatl som legger trykket på tredje siste stavelse i enkelte ord. (f. eks. tláxkalli «tortilla»).
Grammatikk
Nahuatl er et agglutinerende, polysyntetisk språk. Det vil si at det kan legges en rekke prefikser og suffikser til ei rot, og på den måten danne veldig lange ord. I nahuatl kan ett enkelt ord utgjøre en hel setning.
Det følgende eksempelet fra klassisk nahuatl viser hvordan et verb markeres for subjekt, patiens, direkte objekt og indirekte objekt:
Substantiv
Substantiv har obligatorisk bøyning kun etter tall og eierskap. Sammensatte substantiver kan dannes ved å sette sammen to eller flere substantivstammer, eller en substantivstamme med stammer av andre typer ord, som verb eller adjektiv. Nahuatl har verken kasus eller grammatisk kjønn, men klassisk nahuatl og noen moderne varianter skiller mellom animate og ikke-animate substantiv når det er snakk om pluralisering.
I de fleste variantene av nahuatl tar de fleste upossesserte («ikke-eide») substantiv i entall et suffiks som kalles «absolutiv». De vanligste formene til absolutivsuffikset er -tl etter vokal, -tli etter konsonant som ikke er l og -li etter l. Det er også noen substantiv som tar absolutiven -n.
Nahuatl skiller bare mellom entalls- og flertallsformer av substantiv. Flertallsformene dannes vanligvis ved å legge til et suffiks, men noen ord har uregelmessige flertallsformer som dannes ved å fordoble en stavelse. I klassisk nahuatl hadde bare animate substantiv flertallsform, mens alle uanimate substantiv ikke var tellbare (som f.eks. «mat» på norsk). Mange av dagens varianter har ikke dette skillet, og tillater flertallsformer av alle substantiv. Absolutivformen til de fleste uanimate substantiv, og av og til også animate, kan imidlertid ofte kan uttrykke både entall og flertall avhengig av konteksten.
Substantiv i entall (absolutiv):
Nahuatl skiller mellom possesserte og upossesserte («eide» og «ikke-eide») substantiv. Som nevnt, brukes ikke absolutivsuffikset på possesserte substantiv. I alle variantene av nahuatl tar substantivet et prefiks som samsvarer med possessoren (eller «eieren») i tall og person.
Substantiv i absolutiv:
Possessert substantiv:
Nahuatl har ikke kasus, men bruker det som av og til kalles relasjonelle substantiv for å beskrive romlige (og andre) relasjoner. Disse morfemene opptrer aldri alene, og må alltid forekomme etter et substantiv eller et possessivprefiks. De kalles også ofte postposisjoner eller lokativsuffikser. På mange måter kan disse lokativkonstruksjonene minne om lokativ kasus. De fleste moderne variantene har tatt til seg preposisjoner fra spansk som konkurrerer med eller som har tatt fullstendig over for de relasjonelle substantiva.
Bruk av det relasjonelle substantivet ‘‘-pan’’ med et possessivprefiks:
Bruk med en substantivstamme:
Pronomen
Nahuatl skiller mellom tre personer, samt entall og flertall. I minst én moderne variant, nahuatl fra Istmus-Mecayapan, har det oppstått et skille også mellom inklusiv (jeg/vi og du) og eksklusiv (vi, men ikke du) form av første person flertall.
Pronomenene for 1. person flertall på nahuatl fra Istmus-Mecayapan:
Ikke-høflige former (klassisk nahuatl):
Høflige former (klassisk nahuatl):
Ettersom verba bøyes etter tall og person, kan pronomenene alltid utelates foran verb, og brukes vanligvis kun for å framheve subjektet.
Verb
Verba på nahuatl er forholdsvis komplekse og bøyes i mange grammatiske kategorier. Verbet består av en rot som kan ta både prefikser og suffikser. Personen og tallet til subjektet, objektet og det indirekte objektet uttrykkes ved prefikser, mens tid, aspekt, modus og subjektstallet uttrykkes ved suffikser.
Klassisk nahuatl hadde en passiv verbform, men denne finner man ikke i de fleste moderne variantene. Imidlertid har mange av dagens varianter applikative og kausative former. Mange varianter tillater også sammensatte verb med to eller flere verbalrøtter.
Den følgende verbalformen har to verbalrøtter og bøyes både i kausativ, i direkte og i indirekte objekt: